78 
Reden indeholdt en stor Mængde Coconer af to for- 
skjellige Størrelser; den underste Etage indeholdt de mindste 
Celler og af dem udgik flere Arbeidshumler. — Reaumur 
angiver, at Aabningen for den udkrøbne Humle stedse er i 
Cellens nederste Ende; hos denne Art Humler var det Om- 
vendte stedse Tilfældet, og kun, hvor en ovenpaa hvilende 
Kage hindrede Humlen fra at komme ud igjennem den øverste 
Ende, var Aabningen paa Siden. De udkrøbne, unge Humler 
vare sølvhvide. Udfoldningen af Vingerne foregaaer inde i 
Cellen, førend eller imedens Humlen befries fra sit Fængsel. 
Kun med en enkelt ung Dronning var dette ikke Tilfældet, 
men den var abnorm i flere Henseender, og Udfoldningen 
fandt slet ikke Sted i Løbet af den halve Time, i hvilken 
jeg lod den leve. 
Skjøndt jeg opmærksomt speidede derefter, lykkedes det 
mig dog ikke i længere Tid at see nogen Humle forlade 
Cellen. Den unge Bi gjennembider som bekjendt selv det 
Laag, der holder den fængslet, hvilket ogsaa er Tilfældet med 
Hvepserne. Først efter daglig i 14 Dage at have iagttaget 
Reden, fik jeg Oie paa en ung Humle, der var i Begreb med 
at forlade sin Cocon, og fik derved Bekræftelse paa, hvad 
jeg med Hensyn paa Coconens Seighed alt forud havde an- 
taget, at nemlig de gamle Humler gjennembide Cellen og 
befrie Fangen. Hvorledes de erfare , at Tiden hertil er 
kommen, veed jeg ikke, men sandsynligviis forraader den unge 
Humle sin Modenhed ved at bevæge sig i Cellen. Selve 
Øieblikket, da den begynder at aabne Cellen, er det ikke 
lykkedes mig at bemærke. Aabner man en Cocon med en 
Kniv, saa tillukke Humlerne Aabningen iilfærdigen med Vox. 
Foruden disse Coconer var der omtrent midt i Reden 
opført vistnok en Snees Celler af Vox, som for Størstedelen 
indeholdt Blomsterstøv, medens 4 eller 5 vare Honningkar. 
Til Beholdere for Honningen benyttede de ogsaa de tomme 
Coconer, som de kantede med Vox. Voxet lignede bruunligt 
Pakpapir og var meget løst. Da jeg, hvergang jeg saae til 
Reden, maatte fjerne Voxdækket, og Humlerne strax søgte at 
erstatte det, saae jeg dem hyppigt arbeide derpaa. Dronningen 
